**Образац пријаве за учешће у јавном позиву „Изазов за иновативна решења“ у оквиру пројекта „Локални развој отпоран на климатске промене“ - (зрели предлози пројеката/концепти)**

Пријавни формулар се попуњава на српском језику, а сажети приказ предлога пројекта мора бити описан на оба језика, српском и енглеском. Важно је да прецизно и јасно одговорите на сва питања. Приликом попуњавања обрасца пријаве, водите рачуна да је простор за одговор на питања ограничен, и да је то јасно назначено. Такође, све пратеће документе можете доставити на језику на коме су написани, односно на српском или енглеском језику.

Пријаве се подносе преко Интернет платформе која је доступна на следећој Интернет страници: http://inovacije.klimatskepromene.rs/izazov-inovativnih-resenja/.

Молимо да уз пријаву приложите и следећа документа:

* Копија Извода из регистра привредних субјеката/предузетника/удружења, која није старија од десет дана пре дана подношења пријаве;
* Доказ о претходном искуству у релевантним секторима;
* Нацрт споразума о партнерству између јединица локалне самоуправе и осталих партнера на пројекту;
* Постојећу пројектну документацију (прелиминарна студија изводљивости / студија изводљивости, доказ о праву својине, техничка и остала документација потребна за добијање локацијске дозволе у складу са националним законодавством, пословни/бизнис план укључујући, уколико је релевантно и техничке спецификације пројектом предложеног решења (демонстрациони прототип, радна верзија софтверског решења итд.);
* Детаљан буџет пројекта (табеларни приказ укључујући опис буџетских линија и додатне напомене);
* Анекс 1 (родна равноправност);
* Биографије пројектног тима, како за носиоца пројекта тако и за чланове тима (остале учеснике);
* Изјава о прихватању обавезе суфинансирања и/или банкарска гаранција.

|  |
| --- |
| **Важно:****• Водите рачуна да је коначну и комплетну верзију пријаве поднесете пре истека утврђеног рока.** **• Образац пријаве садржи специфична поља и важно је да их сва попуните. Ако било које поље остане непопуњено, пријава ће бити одбачена.*** **Приликом попуњавања обрасца, имајте на уму релевантне критеријуме оцењивања!**
 |

|  |
| --- |
| **Детаљи пријаве** |
| Назив | Унесите пун назив пројекта |
| Главне области интересовања које су повезане са јавним позивом(до 200 речи) | Опишите на коју посебну област (или на које посебне области) се ваш концепт односи (на пример, саобраћај, одлагање отпада, енергетска ефикасност, обновљиви извори енергије, пољопривреда) и на који начин се она поклапа са циљевима пројекта и овог јавног позива (изазова). Можете идентификовати и неки „под-изазов“ који се односи на одређени проблем у датој области а који ваш пројекат има за циљ да реши; |
| Трајање пројекта | (у месецима) |
| **Главни носилац пријаве** |
| Назив главног подносиоца пријаве | Навести пун регистрован назив главног подносиоца пријаве пројекта, матични и порески идентификациони број, адресу седишта, улица и број, поштански број и место. |
| Законски заступник | Име и презиме, JMBG |
| Особа за контакт | Навести пуно име, адресу, поштански број, е-маил адресу и број телефона особе за контакт |
| Интернет страна |  |
| Искуство, вештине и стручно знање (главног подносиоца пријаве и његових чланова тима)(до 500 речи) |  |
| **Остали подносиоци пријаве (партнери на пројекту)** |
| Назив подносиоца пријаве | Навести пун регистрован назив подносиоца пријаве пројекта, матични и порески идентификациони број, адресу седишта, улица и број, поштански број и место.. |
| Законски заступник | Име и презиме, JMBG |
| Особа за контакт | Навести пуно име, адресу, поштански број, е-маил адресу и број телефона особе за контакт |
| Интернет страна |  |
| Улога и додатна вредност партнера - подносиоца пријаве (искуство, вештине и стручност учесника и његовог особља)(до 300 речи) |  |
| Претходно искуство у заједничким активностима (уколико постоји)(до 300 речи) |  |
| **Кратак опис пројекта** |
| Молимо вас да дате кратак опис предлога пројекта, укључујући оквир и циљ/еве пројекта(до 200 речи на српском и до 200 речи на енглеском језику) | У оквиру кратког описа потребно је дати довољно информација из којих се може видети јасно схватање изазов и општег циља. Потребно је и јасно објаснити на који начин ће пројекат постићи свој/е циљ/еве.  |
| **Опис пројекта** |
| Детаљан опис пројекта(до 500 речи) | Опште информације (општи подаци о подносиоцу пријаве, опис и карактеристике локалне самоуправе у којој ће пројекат бити спроведен, број запослених који ће се бавити питањима релевантним за пројекат, годишњи биланс буџета); Усклађеност са циљевима јавног позива: У оквиру описа пројекта потребно је објаснити на који начин се предложени пројекат бави решавањем изазова дефинисаних у оквиру овог јавног позива;Циљеви које ваш пројекат има намеру да оствари: можете изнети додатно објашњење у погледу „под-изазова“ који се односи на одређени проблем у датој области а који ваш пројекат има за циљ да реши;На који начин ће пројекат пружити решење за одређени проблем?План одрживости (опис); |
| **Детаљи пројекта** |
| Који приступ (технички, технолошки, пословни модел, итд.) ће бити примењен и на који начин ће се управљати пројектом? Назначите и везе са постојећом пројектно-техничком документацијом, као и потребе за додатном документацијом која је неопходна за припрему и реализацију пројекта.(до 700 речи) | Молимо вас опишите приступ (технички, технолошки, пословни модел, итд.) и методологије које ваш пројекат има намеру да примени у решавању главног изазова/под-изазова. Опишите због чега су тај приступ и методологија најподеснији за пројекат и проблеме који се желе решити и у ком погледу је тај пројекат иновативан.Колико је очекивано смањење емисије гасова са ефектом стаклене баште (ГХГ) које ће се постићи предложеним пројектом (потенцијал предложеног пројекта у погледу смањења емисије ГХГ)? Опишите план имплементације пројекта из кога ће се видети план припреме и имплементације пројекта. |
| Шта је иновативно у вашем пројекту?(до 200 речи) | Потребно је да подносиоци пријаве размотре нека од ових питања: Који су то иновативни елементи предложеног пројекта? Да ли пројекат представља реализацију неке постојеће идеје у новом оперативном окружењу, итд.? Зашто ће ваша иновација бити успешнија у решавању одређеног проблема у односу на неки други, стандарднији приступ? |
| Који су ризици за успех пројекта и каква је стратегија пројекта у погледу управљања ризицима?(до 200 речи) | Идентификујте главне ризике и неизвесности у погледу успешне имплементације пројекта и како би пројекат ублажио ове ризике. |
| Да ли пријављени учесници у пројекту имају вештине и искуство да имплементирају предложени пројекат?(до 300 речи) | Опишите претходно имплементиране пројекте/активности у областима које су релевантне за овај јавни позив. Објасните искуство и улогу чланова свог тима.Објасните тип и модалитет сарадње партнера на пројекту.  |
| Пројектне активности (укључујући рокове – динамику активности)(до 800 речи) | Које су главне активности које ће подносиоци пријаве морати да предузму у циљу имплементације предложеног пројекта и на који начин ће у активности бити укључена локална заједница? |
| Очекивани утицај и резултати (до 800 речи) | Опишите најважније утицаје и резултате пројекта;Објасните начин на који ће пројекат имати ефекат на смањење емисија ГХГ. Какав је потенцијал предложеног пројекта у погледу смањења ГХГ и који су просечни трошкови смањења емисија ГХГ према предложеном пројекту?На који начин ћете измерити утицај/е пројекта (посебно у погледу смањења емисије ГХГ)?На који начин предложени пројекат доприноси постизању националних/локалних приоритета?На који начин ће пројекат утицати на функционисање локалне самоуправе, и које би биле економске, социјалне и еколошке користи имплементације пројекта?Ко су корисници пројекта, на који начин ће пројекат утицати на њих и како ће они бити укључени у пројекат?На који начин ће пројекат утицати на рањиве групе (млади, жене, маргинализоване групе)? |
| Родни приступ | Објасните приступ за укључивање родне перспективе, уз уважавање комплементарних улога жена и мушкараца, у циљу постизања родне равноправности. (Анекс 1).  |
| Очекивани буџет пројекта | Приложите детаљни буџет пројекта (у складу са планираним активностима и коначним циљем),Јасно прикажите доприносе пројектних партнера,На који начин ће бити осигурана средства за реализацију пројекта (уколико то већ нисте претходно навели),Oбјасните на који начин ће бити осигурана средства за финансирање, односно су-финансирање пројекта и приложите доказе о томе, као што су уговори са банком и другим донаторима/финансијерима, као и доказе о сопственим средствима подносилаца пријаве. |

\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис и печат овлашћеног лица